Thomas Barrineau

Thomas Jan ”Tommy” Barrineau (s. 28. elokuuta 1988 Athens, Georgia, Yhdysvallat) on suomalainen kymmenottelija. Hän edustaa Suomessa HIFK:ta ja häntä valmentaa Shawn Wilbourn.

Kalevan kisoista Barrineaulla on kymmenottelusta kultaa vuodelta 2014, hopeaa 2017 ja pronssia 2012 ja 2016. Sisäradoilta hänellä on seitsenottelun SM-kulta vuodelta 2015. Viestijuoksun Suomen-mestaruuskilpailuista Barrineaulla on 4 × 400 metrin viestijuoksussa hopeaa vuodelta 2016 ja pronssia vuosilta 2012 ja 2017. Hänellä on myös maaotteluedustuksia.

Barrineaun ennätys kymmenottelussa on 7762 pistettä huhtikuussa 2015 Yhdysvaltojen Georgiassa käydyistä kisoista. Samoissa kisoissa hän paransi myös 110 metrin aitojen, keihäänheiton ja kuulantyönnön ennätystään.

Barrineaun äiti on suomalainen. Hänen isänsä on yhdysvaltalainen Jim Barrineau, joka kilpaili korkeushypyssä Montrealin olympialaisissa 1976 ja sijoittui 11:nneksi tuloksella 214 cm.

 Henkilökohtaiset ennätykset 

 Ulkoradat 
Laji  Tulos  Paikka  Päivä100 m  10,95  Athens  12. toukokuuta 2011400 m  48,32  Turku  6. elokuuta 20111 500 m  4.30,57  Toruń  3. heinäkuuta 2011110 m aj  14,77  Athens  9. huhtikuuta 2015Korkeus  204  Athens  12. huhtikuuta 2012Seiväs  515  Athens  7. huhtikuuta 2016Pituus  693  Athens  11. huhtikuuta 2013Kuula  14,29  Oulu  23. heinäkuuta 2016Kiekko  40,69  Athens  13. toukokuuta 2011Keihäs  61,69  Athens  9. huhtikuuta 2015Kymmenottelu  7762  Athens  9. huhtikuuta 2015

 Sisäradat 
Laji  Tulos  Paikka  Päivä60 m  7,07  Helsinki  7. maaliskuuta 20151 000 m  2.36,51  Fayetteville  27. helmikuuta 201060 m aj  8,19  Helsinki  8. maaliskuuta 2015Korkeus  203  Fayetteville  27. tammikuuta 2012Seiväs  516  Blacksburg  18. helmikuuta 2017Pituus  676  Fayetteville  23. tammikuuta 2010Kuula  14,63  Helsinki  7. maaliskuuta 2015Seitsenottelu  5700  Fayetteville  27. helmikuuta 2010

Lähteet

 Lähteet 

 Aiheesta muualla 



Luokka:Suomalaiset yleisurheilun moniottelijat
Luokka:Amerikansuomalaiset henkilöt
Luokka:Vuonna 1988 syntyneet
Luokka:Elävät henkilöt